


APKURE, VENTILĀCIJA 

Skaidrojošais apraksts.
1. Vispārīgie norādījumi.
- Projekta dokumentācijas izstrādei par pamatu tiek izmantoti LV spēkā esošie standarti un dokumenti, LBN.

- Visi šī projekta sastāvā ietilpstošo projekta daļu un sadaļu aprakstos un grafiskajā materiālā ietvertā informācija ir uzskatāma par pakārtotu arhitektūras daļas rasējumiem, un skatāma kopā ar tiem.

- Jebkuru neatbilstību gadījumā starp arhitektūras daļas rasējumiem un citu daļu un sadaļu rasējumiem un aprakstiem, būvniecības dalībnieka pienākums ir nekavējoties ziņot par šādām neatbilstībām projekta autoram.

- Pirms materiālu pasūtīšanas pārliecināties par apjomu aprēķina atbilstību grafiskās daļas rasējumiem. 

- Projektā izmantotos materiālus un iekārtas var mainīt uz analogiem izstrādājumiem to iepriekš saskaņojot ar pasūtītāju, kā arī uzstādīšanai ievērot ražotāja instrukcijas. 
Projektēšanas normatīvie dokumenti.
1.1. LBN 202-18 "Būvniecības ieceres dokumentācijas noformēšana"

1.2. LBN 201-15 “Būvju ugunsdrošība”

1.3. LBN 002-19 “Ēku norobežojošo konstrukciju siltumtehnika”.

1.4. LBN 003-19 “Būvklimatoloģija”.

1.5. LBN 231-15 “Dzīvojamo un publisko ēku apkure un ventilācija”.

2. Aprēķinu nosacījumi.
Āra gaisa aprēķina temperatūra aukstajā laika periodā

-20,0oC. RH90%

Āra gaisa aprēķina temperatūra siltajā laika periodā

+30,0 oC. RH40%
Telpu temperatūra pieņemta:

aukstajā laika periodā: 

+21Cº; 
Apkures sistēmas siltuma avoti ir siltummainis siltummezglā.  
Apkure.

Projekta telpās apkures sistēma ir labā stāvoklī, tā netiek pārtaisīta, izņemot paredzēts pārlikt cauruļvadu posmu, kurš montēts uz sienas, bet siena tiek demontēta un caurules jāpārmontē pie griestiem. Posms norādīts plānā.

Cauruļvadu materiāls
Apkures sistēmu S1, S2 cauruļvadu materiāls – cinkotā tērauda presējāmās caurules bez izolācijas.

Ventilācija
Projektā paredzēta esošās ventilācijas izmantošana. Plānā norādītās vietās ir jādemontē gaisa vadi un jāpārceļ esošās restes. Vēl projektā paredzēts jauna vilkmes skapja pieslēgums pie esošas vilkmes skapja sistēmas koridora šahtā, vieta norādīta plānā. 
Ventilācijas gaisa sadalītāji.
Projektā norādītie restu vai difuzoru izmēri aprēķināti, pamatojoties uz brīvo laukumu. Uz visiem pievadiem telpām paredzēti droseļvārsti nepieciešamā gaisa daudzuma ieregulēšanai. Difuzorus un restes iespējams aizvietot ar analogiem izstrādājumiem ievērojot ražotāja montāžas instrukcijas.

Gaisa vadi.

Apaļa vai kantaina šķērsgriezuma no cinkota skārda. Kantaino gaisa vadu nominālajam biezumam ir jābūt tādam, lai, transportējot tajā gaisu, tas nevibrētu un neradītu nekādu citu troksni. Liela izmēra gaisa vadiem paredzami papildus stiprinājumi gaisa vadu iekšpusē un vadotnes līkumos. Maģistrālo gaisa vadu līkumi, kas veidoti bez rādiusa, papildināmi ar gaisa plūsmas virziena lāpstiņām. 


Gofrētos un lokanos gaisa vadus projektā nav paredzēts izmantot. Gaisa vadu savienošanas metode jālieto tāda, lai sasniegtu hermētiskuma prasības un nodrošinātu mehāniskās tīrīšanas iespējas. Trasējums gaisa vadiem paredzēts pa augšu maksimāli pie griestiem. 
Plūsmas ātrumi un aerodinamika.
Projektējot gaisa vadus, gaisa plūsmas ātrumi ir pieņemti tādi, lai gaisa vadi un regulēšanas vārsti neradītu papildus troksni, sistēmu būtu iespējams nobalansēt atbilstoši projektētajiem gaisa daudzumiem. Gaisa vadu trasējumam atbilst mazākajam iespējamam gaisa plūsmas spiediena kritumam (ievērtējot gaisa vadu izbūves vietu pie griestiem). Gaisa vadu maģistrālēs gaisa kustības maksimālais ātrums nepārsniedz 5,5 m/s, atzarojumos – 4-5 m/s. 

